<classify> Kwa mujibu ya blog ya bongostaz, Ngassa amepokewa na gari la klabu hiyo akiwa na mkewe, Radhia Mngazija jana asubuhi na kisha kwenda Bethlehem yalipo makao makuu ya Free State Stars inayoshiriki Ligi Kuu ya Afrika Kusini.Ngassa ambaye juzi alifanya mazoezi na timu yake ya zamani, Yanga kwenye Uwanja wa Karume, Dar es Salaam, alipewa ruhusa ya kuja kujiunga na timu ya taifa, Taifa Stars.Hata hivyo, aliondolewa katika kambi ya Stars iliyokuwa inajiandaa kwa mchezo wa kwanza dhidi ya Uganda wa raundi ya kwanza ya michuano ya Kombe la Afrika kwa Wachezaji wa Ndani CHAN, inayohusisha wachezaji wanaocheza ligi za nchini mwao pekee, baada ya Shirikisho la Soka Afrika CAF kusema haruhusiwi kucheza kwa kuwa amekwishasaini mkataba na timu ya Afrika Kusini, japokuwa hajaanza kuitumikia.Baada ya mechi na Uganda ambayo Tanzania ilichapwa mabao 3-0, Ngassa alirejea Dar es Salaam na wakati anasubiri kutumiwa tiketi ya kurejea Bethlehem, juzi aliamua kufanya mazoezi ya kujiweka fiti na Yanga.Alipoulizwa sababu za kufanya mazoezi na Yanga, Ngassa aliyewahi kuzichezea Kagera Sugar, Azam FC na Simba, alisema; Yanga ni timu yangu, sijaondoka kwa ubaya, naweza kurudi wakati wowote. Nilipewa ruhusa ya kuja kuchezea timu ya taifa, bahati mbaya siku mbili kabla ya mechi na Uganda, nikaambiwa siwezi kucheza. Kwa hivyo, wakati nasubiri kutumiwa tiketi, nimeona nije kufanya mazoezi na Yanga kujiweka fiti.Ngassa alisaini mkataba wa miaka minne wa kuichezea Free State Stars, Mei mwaka huu baada ya kumaliza mkataba wake wa miaka miwili na Yanga SC akiiacha na ubingwa wa Ligi Kuu ya Tanzania Bara.  <topic>: MICHEZO 